Transeksual

Transeksual është një person që përjeton një identitet gjinor që nuk përputhet me seksin e caktuar në lindje, dhe dëshiron të kalojë në mënyrë të përhershme drejt seksit apo gjinisë me të cilën identifikohet. Zakonisht, kjo përfshin kërkimin e ndihmës mjekësore, përfshirë terapitë e afirmimit gjinor si terapia e zëvendësimit hormonal dhe ndërhyrjet kirurgjikale të afirmimit gjinor, për të ndihmuar në përshtatjen e trupit me gjininë e identifikuar.

Termi transeksual është një nënkategori e termit transgjinor,   por disa persona transseksualë e refuzojnë etiketimin si transgjinor.    Një diagnozë mjekësore e disforisë gjinore (gender dysphoria) mund të bëhet nëse një person përjeton mospërputhje të dukshme dhe të qëndrueshme midis identitetit të tij gjinor dhe seksit të caktuar në lindje. 

Kuptimi i personave transseksualë është zhvilluar me shpejtësi në shekullin XXI; shumë prej besimeve dhe praktikave mjekësore të shekullit XX që lidhen me personat transseksualë tashmë konsiderohen të vjetruara.

Dikur, personat transseksualë klasifikoheshin si të sëmurë mendorë dhe iu nënshtroheshin kontrolleve të rrepta dhe kufizimeve nga sistemi mjekësor (i njohur si gatekeeping), dhe në shumë vende të botës kjo situatë vazhdon ende sot.    

 Terminologjia 
Termi transseksual ka pasur kuptime të ndryshme gjatë kohës. Në përdorimin modern, ai i referohet “një personi që dëshiron ose që ka modifikuar trupin e tij për të kaluar nga një gjini ose seks në një tjetër përmes teknologjive mjekësore si hormonet ose ndërhyrjet kirurgjikale”.

Brenda komunitetit transgjinor, ky term është objekt debati, dhe nganjëherë konsiderohet si i vjetëruar apo ofendues. Termat më të preferuar dhe të përdorur gjerësisht sot janë transgjinor (transgender) ose forma e shkurtuar trans.

Megjithatë, për shkak të përdorimit historik, përdorimit të vazhdueshëm në fushën mjekësore, si dhe identifikimit vetjak të disa personave me këtë term, “transseksual” vazhdon të përdoret edhe në gjuhën e sotme. 

 Origjina 
Norman Haire raportoi se në vitin 1921, Dora Richter nga Gjermania nisi një tranzicion kirurgjikal, nën kujdesin e Magnus Hirschfeld, i cili përfundoi në vitin 1930 me një kirurgji të suksesshme për përshtatjen e organeve gjenitale (GRS).  Në vitin 1930, Hirschfeld mbikëqyri edhe rastin e Lili Elbe nga Danimarka, që u bë rasti i dytë i ndërhyrjes kirurgjikale për përshtatje gjinore që u raportua me hollësi në një revistë shkencore me shqyrtim nga kolegët. Në vitin 1923, Hirschfeld prezantoi termin gjerman "Transsexualismus"  ndërsa më vonë, në vitet 1949 dhe 1950, David Oliver Cauldwell e prezantoi në anglisht termat “transsexualism” dhe “transsexual”. . See also the neo-Latin term "psychopathia transexualis". 

David Oliver Cauldwell duket se ishte i pari që përdori termin “transseksual” për t’iu referuar personave që dëshironin të ndryshonin seksin e tyre fiziologjik. Në vitin 1969, Harry Benjamin pretendoi se ai ishte i pari që e përdori publikisht këtë term gjatë një ligjërate në dhjetor të vitit 1953. Më pas, ai e popullarizoi termin në librin e tij të vitit 1966, The Transsexual Phenomenon, ku përshkroi personat transseksualë sipas një shkalle intensiteti (e njohur më vonë si “shkalla e Benjamin”):Transseksual (jo-kirurgjikal), Transseksual (intensitet i moderuar), Transseksual (intensitet i lartë).   

 Referime 

Kategoria:Artikuj që përmbajnë tekst në frëngjisht
Kategoria:Artikuj që përmbajnë tekst në gjermanisht
Kategoria:LGBTQ